รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยนายกรัฐมนตรีขอบคุณทุกภาคส่วนที่อำนวยความสะดวกและดูแลประชาชนที่ประสบอุทกภัยให้ได้รับความช่วยเหลืออย่างทั่วถึงทุกพื้นที่
วันอังคารที่ 31 มกราคม 2560
ผู้ช่วยโฆษกฯ เผยนายกรัฐมนตรีขอบคุณทุกภาคส่วนที่อํานวยความสะดวกและดูแลประชาชนที่ประสบอุทกภัยให้ได้รับความช่วยเหลืออย่างทั่วถึงทุกพื้นที่
ผู้ช่วยโฆษกฯ เผยนายกรัฐมนตรีขอบคุณทุกภาคส่วนที่อํานวยความสะดวกและดูแลประชาชนที่ประสบอุทกภัยให้ได้รับความช่วยเหลืออย่างทั่วถึงทุกพื้นที่ เน้นย้ําการจัดทํางบฯ ภาครัฐต้องโปร่งใส ตรวจสอบได้
วันนี้ (31 ม.ค. 60) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีแจ้งต่อที่ประชุมรับทราบเกี่ยวกับผลการเดินทางไปตรวจราชการจังหวัดสุราษฎร์ธานี เพื่อไปตรวจติดตามสถานการณ์อุทกภัยและการให้ความช่วยเหลือประชาชนพื้นที่ เมื่อวันที่ 26 มกราคม 2560 ที่ผ่านมาว่า นายกรัฐมนตรี ได้กล่าวขอบคุณทุกภาคส่วนและเจ้าหน้าที่ที่เกี่ยวข้อง ตลอดจนรัฐมนตรีประจําสํานักนายกรัฐมนตรี ที่ช่วยกันอํานวยความสะดวกและบริหารจัดการดูแลประชาชนที่ประสบอุทกภัยได้รับความช่วยเหลืออย่างทั่วถึงทุกพื้นที่ โดยขณะนี้กองบัญชาการป้องกันและบรรเทาสาธารณภัยแห่งชาติ (ส่วนหน้า) อยู่ในช่วงระหว่างการสํารวจความเสียหายและดําเนินมาตรการให้ความช่วยเหลือต่าง ๆ ที่ชัดเจนเป็นระบบ เพื่อที่จะได้สั่งการดําเนินการให้ความช่วยเหลือประชาชนในพื้นที่ต่อไป ขณะเดียวกันขอให้ทุกหน่วยงานสร้างการรับรู้กับประชาชนในพื้นที่ได้เกิดความเข้าใจถึงสาเหตุการสร้างที่อยู่อาศัยและสิ่งกีดขวางทางน้ํา จึงทําให้น้ําไหลไม่สะดวกจนส่งผลกระทบทําให้เกิดปัญหาอุทกภัยดังกล่าวขึ้น ทั้งนี้ เพื่อให้ประชาชนในพื้นที่เกิดความร่วมมือ หากต้องมีการปรับพื้นที่ใหม่เพื่อไม่ให้มีการสร้างสิ่งกีดขวางทางน้ําทําให้น้ําไหลสะดวกมากยิ่งขึ้น
นอกจากนี้ นายกรัฐมนตรี ยังให้ความสําคัญกับเรื่องของการป้องกันและปราบปรามการทุจริต โดยเน้นย้ําให้ทุกภาคส่วนที่เกี่ยวข้องมีการสร้างการรับรู้และชี้แจงให้ประชาชนเข้าใจเกี่ยวกับการจัดทํางบประมาณของภาครัฐว่าการดําเนินการทุกอย่างเป็นไปด้วยความโปร่งใส ตรวจสอบได้ ทั้งในส่วนของแผนยุทธศาสตร์ชาติ และการดําเนินการทุกอย่างเป็นไปอย่างมีเหตุมีผล มีที่มาที่ไป และมีกลไกบริหารจัดการที่มีประสิทธิภาพ ยืนยันโครงการต่าง ๆ ที่รัฐบาลชุดปัจจุบันดําเนินการจะไม่ให้มีการทุจริตเกิดขึ้น อย่างไรก็ตามกรณีปัญหาการทุจริตที่เกิดขึ้นขณะนี้เกิดที่คนเป็นส่วนใหญ่ ซึ่งหากมีผู้กระทําผิดทุกอย่างจะต้องเข้าสู่กระบวนการยุติธรรม และจะไม่ให้โอกาสผู้กระทําการทุจริตอีก โดยจะต้องมีการพิสูจน์ทราบก่อนดําเนินการลงโทษตามระเบียบ ขั้นตอนของกระบวนการยุติธรรม
รวมทั้ง นายกรัฐมนตรี ได้ให้ความสําคัญกับการพัฒนาทรัพยากรมนุษย์ โดยได้มอบหมายให้ นายวิษณุ เครืองาม รองนายกรัฐมนตรี ไปศึกษาโครงการในการพัฒนาทรัพยากรมนุษย์ของประเทศไทยร่วมกับสํานักงาน ก.พ.และสํานักงาน ก.พ.ร. โดยเฉพาะการพัฒนาทรัพยากรมนุษย์ที่อยู่ในระบบราชการ โดยให้มีการจัดทําหลักสูตรระยะสั้นสําหรับผู้บริหารระดับสูง เช่น ปลัดกระทรวง อธิบดี ผู้ว่าฯ เพื่อให้เกิดความเข้าใจเกี่ยวกับการทํางานทั้งหมดของรัฐบาลไม่ว่าจะเป็น ยุทธศาสตร์ชาติ การทํางานของคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.)การสร้างความปรองดอง ตลอดจนเรื่องอื่น ๆ ตามนโยบายรัฐบาล เพื่อจะได้สามารถส่งต่อหรืออธิบายชี้แจงข้อมูลต่าง ๆ ดังกล่าวให้กับเจ้าหน้าที่ผู้ปฏิบัติงานเข้าใจได้ อันจะส่งผลให้การดําเนินงานมีประสิทธิภาพและเกิดผลสัมฤทธิ์เป็นรูปธรรมอย่างแท้จริง และทุกภาคส่วนจะได้ร่วมกันขับเคลื่อนไปสู่เป้าหมายที่กําหนดพร้อมกัน รวมทั้ง ให้มีการจัดทําหลักสูตรสําหรับการเตรียมข้าราชการ เพื่อสร้างวิสัยทัศน์ของข้าราชการ โดยจัดการอบรมให้แก่ผู้บริหารระดับรองทั้งหมด เช่น รองอธิบดี เพื่อเตรียมความพร้อมของบุคลากรดังกล่าวก่อนที่จะขึ้นสู่ตําแหน่งผู้บริหารระดับสูงต่อไป รวมถึงเพื่อเตรียมการสานต่องานผู้บริหารระดับสูงที่จะเกษียณอายุราชการในอนาคตได้
--------------------------
กลุ่มประชาสัมพันธ์และเผยแพร่ สํานักโฆษก